
EDITORIAL 2 


“Os tempos son chegados “. pero qué tempos !!! 


A CRISE é a protagonista e xa ninguén dubida da súa dura realidade, por riba do “deporte 
nacional” da busca de culpábeis. Demasiados persoeiros e persoeiras parece que se senten satisfeitos 
con atopar un culpable (o sexa ou non), e con ISO ....., O problema xa non lles preocupa, dano por 
resolto ou aló menos iso parece. Pero a realidade éche moi teimuda e nos envolve a todos, queirámolo 
ou non. 


Unha realidade, a dos mercados financeiros, das Bolsas, dos Bancos, dos rescates 
multimillonarios e unha infinidade de operacións e terminoloxías difíciles ou imposibles de 
comprender. Pero tamén outra realidade, a dos parados, a dos que pasan fame, no mundo e tamén 
ao noso lado. En tanto debate, tanto escrito, entrevistas, tertulias, etc., non se escoita falar de Yunus, 
fundador do Grameen Bank ( Banco da Aldea) ou Banco dos pobres. Non interesa, aínda sendo 
unha forma novidosa e eficaz de superar moitas situacións desesperadas. Só dous apuntamentos: 
con ese sistema de microcréditos beneficiáronse non últimos anos máis de 3 millóns de familias e 
nestes momentos hai programas en 58 países. Á potente maquinaria que move o mundo, ó sistema 
financieiro dos grandes mercados internacionais NON LLES INTERESA este submundo, esta, para 
eles, anécdota insignificante que nin se paran a coñecer. 


Pero acheguémonos ó noso entorno máis directo, ó noso vivir do día a día, ó noso 
ATENEO Que por fin, e sen volta atrás, está inmerso de cheo na súa rehabilitación máis ambiciosa e 
esperanzadora. Esperanza, si, esa é a palabra, o sentimento máis profundo que nos acompaña nestes 
momentos. Esperanza e ilusión que confiamos compartan socios, socias e a cidadanía de Ferrol e 
bisbarra, ferrolterráns ós que queremos transmitir toda a nosa confianza en que ISTO sairá ben, que 
no prazo establecido e quizais un pouco antes poderemos empezar a gozar dunha sede acolledora, 
atractiva, ben dotada dos espazos e medios axeitados para desenvolver as múltiples actividades 
culturais máis diversas. Haberá espazos, haberá os medios, os básicos, pero temos que contar con 
algo que non o vai proporcionar o Concello nin as institucións: a partir da inauguración da nova sede 


ten que ser a contribución, a participación dos socios e socias o que encha de vida, de actividade, de 
proxectos e realidades o noso ATENEO. 


Temos que estar seguros e convencidos de que 
obras de rehabilitación, e non o podo evitar, “un aviso a mareantes... 
a ver rematado o edificio para asociarse á entidade, non sería dlegari 
en que?... unha pequena selección: Espazos cómodos e agradables. 
altas prestacións, - cine semanal con ciclos do máximo interese, j 


exposicións, - concursos e cert - icacións tri ; É 
ast pro Apto ames, - publicacións trimestrais,... etc., etc., con sinceridade VALE A 


van valer a pena os sufrimentos deste ano de 
”: que os interesados non esperen 
te... e alguén pensará: interesados 
- Biblioteca - Hemeroteca con 
- grupos de traballo, - talleres, - 


Esperámosvos. 


BIBLIOTECA-HEMEROTECA 4 


Por Fernando Rivera 


Mellorar. É a premisa que 
mellor define o proxecto 
de rehabilitación do 
Ateneo Ferrolán. 


COUSAS... 


Unha mellora non só nas instalacións, 
na comodidade ou no espazo, senón 
nos servizos, na atención, na difusión, 
no acceso, en definitiva, na cultura. 
Por iso o Ateneo Ferrolán e, en 
concreto, a súa biblioteca-hemeroteca 
fai fronte a novos retos, a novas tarefas 
que, sen ter unha relación directa cos 
habituais traballos de índole cultural, 
son vitais para o seu futuro. 


Tres pilastras, tres frontes, tres 
aspectos son básico e fundamentais 
para o desenvolvemento de este 
proxecto: 


1.- O convencemento dos responsables 
políticos dos beneficios que 
proporciona ter unha institución ao 
servizo da cidadanía e da cultura e 
dunha biblioteca-hemeroteca capaz 
de dar resposta aos demandas desa 
comunidade. 

2.- A valoración e aproveitamento da 
experiencia dos traballadores á hora 
de deseñar e distribuír as distintas 
áreas do edificio. A súa arquitectura 
conxugará o estético e o funcional 
adaptándose o mellor posible as 
necesidades e os servizos que vai 
prestar a biblioteca-hemeroteca do 
Ateneo Ferrolán ao colectivo social. 
3.- A capacidade do bibliotecario para 
planificar e xestionar a biblioteca co 
fin de conseguir un verdadeiro espazo 
intercultural, informativo, formativo, 
lúdico e multidisciplinar capaz de 
aportar solucións as inquietudes 
culturais e respostas ás cuestións dos 


usuarios. 

Coñecida a filosofía da entidade e 
sabedores da misión e os obxectivos da 
biblioteca-hemeroteca para esta nova 
etapa, é hora de plasmar na práctica a 
metodoloxía establecida. Así, un dos 
primeiros pasos a dar foi a xestión 

do fondo bibliográfico para o seu 
traslado, mester a raíz do comezo das 
obras de rehabilitación do edificio. -.. 


Para facer fronte a tal empresa o 

Ateneo adoptou medidas provisionais 
para acondicionar o seu patrimonio 

e adecuar os servizos prestados ata 
entón. ;Como se canalizaron eses 
traballos e como foron as tarefas 
despregadas para o traslado e depósito 
do fondo bibliográfico? “na 


Amparados baixo o marco lexislativo. 
en vigor! e nas experiencias doutras 
bibliotecas e asociacións culturais, 
procedeuse á análise da situación 
tendo en conta o volume total do 
material a trasladar, a súa variedade 
(bibliográfico, mobiliario, equipos 
informáticos, material de oficina, etc); 
as dimensións e características físicas 
de dito material, o seu estado e o seu 
valor literario e cultural. 


A avaliación dos datos extraídos da 
análise anterior permítenos coñecer 

OS recursos que temos e determinar 

Os que necesitamos para abordar e 
xestionar correctamente a difícil tarefa 
de “mover” o material acumulado 

na biblioteca-hemeroteca do Ateneo 


Ferrolán ao longo deste anos. Non 
só falamos de libros, carteis, revistas 
e periódicos, senón de microfilmes, 
fotografías, cadros, esculturas, 
ordenadores, pantallas, impresoras, 
mobiliario, material de oficina, etc. 


Os traballos foron externalizados 

a unha empresa especializada e 
cualificada, firmando un convenio 
singular cunhas condicións moi 
específicas á hora de tratar e manexar 
o material. Recordemos que a 
biblioteca-hemeroteca do Ateneo 
Ferrolan acolle coleccións únicas que 
forman parte do patrimonio cultural 
galego. 


Para o empaquetado do fondo 
bibliográfico utilizouse un tipo de 
caixa máis resistente e de menor 
tamaño, fixouse un protocolo de 
limpeza e aplicouse un sistema de 
protección adicional para aquelas 
coleccións susceptibles de sufrir máis 
dano co transporte. Deseñouse un 
sistema de clasificación e ordenación 
específico para a operación de 
traslado, reducindo ao mínimo unha 
posible dispersión do fondo durante 
a emigración e provisión do mesmo 
e permitíndonos coñecer, en todo 
momento, o contido de cada caixa 

e a súa localización no depósito 
provisional. 


Durante o proceso aproveitouse 
para illar aqueles fondos máis 
deteriorados, procedendo a súa 


limpeza, desinfección e recuperación 
-na medida do posible- do contido da 
obra. Nalgúns casos, o deterioro era 
tal que o facía totalmente inservible, 
optando pola avaliación crítica da obra 
con vista a retirada da mesma (no seu 
soporte en papel). O expurgo dese 
material foi moi selectivo e focalizado 
só en documentos deteriorados 

e sen valor cultural destacable, 
asegurándonos de ter copia dixital de 
dita documentación. 


Finalmente, completouse a primeira 
fase do proxecto, co traslado dos 
fondos da biblioteca-hemeroteca, con 
total normalidade e sen contratempos 
á espera da seu esperado e ilusionante 
regreso á nova sede do Ateneo 
Ferrolán. 


1 Lei de Patrimonio Bibliográfico e Documental 
[Lei 16/1985, de 25 de xuño, do Patrimonio 
Histórico Español], Lei 8/1995, de 3o de 
outubro, de Patrimonio Cultural de Galicia. 
(DOG, 08/11/1995; BOE, 01/12/1995), 
Reglamento da biblioteca-hemeroteca do 
Ateneo Ferrolán 

Í libataes DUEÑAS O OBRAS DE RE HABILITACIÓN DA NOSA SEDE, CATEN ERÉ MOSVOS A NA 
EA PROVISIONAL NA RÚA MÉNDEZ NÚÑE Z. ENO LAT ERAL DO E DIFICIO go ATENEO 


“PREMIO MANUEL MURGUÍA ; 
AO LABOR E MÉRITO HISTORIOGRÁFICO; 2010 
ao Doutor BERNARDO MÁIZ VÁZQUEZ. 


Sábado 16 de outubro, Compostela (Galiza). 


PROMOVE: ASOCIACIÓN GALEGA DE HISTORIADORES/AS (AGH) e MURGUÍA, REVISTA 
GALEGA DE HISTORIA. 


A XUNTA DIRECTIVA da ASOCIACIÓN GALEGA DE HISTORIADORES/AS (AGH), reunida en 
Compostela, capital de Galiza, a dous días do mes de outono, so a presenza dos historiadores Carlos 
Velasco Souto, Alexandra Cabana Outeiro, Prudencio Viveiro Mogo, Ana Bande, Manuel Pazos, Artur 
González, Hadriám Román, Xosé Estévez, e Uxío-Breogán Diéguez Cequiel, en calidade de presidente, 


DECIDEN: 


a) Ratificar a proposta realizada na sesión do 10/07/2010 por Uxío-Breogán Diéguez de instituír xunto 
a Murguía, Revista Galega de Historia, o “PREMIO MANUEL MURGUÍA AO LABOR E MÉRITO 
HISTORIOGRÁFICO”. 


b) Manifestar a vontade unánime de lle conceder o devandito Premio ao veterano historiador Bernardo 
Máiz Vázquez, pola súa ampla obra, adicada centralmente a Galiza, xa que abriu liñas de investigación 
á que se incorporaron varias xeracións de historiadores até a actualidade; destacando Máiz Vázquez 
pola súa pulcritude e rigorosidade na procura e tratamento de fontes e a exposición de hipóteses e 
teses, así como pola súa recta conduta coa nosa Terra e súa dimensión humana. 


Compostela, 2 de outubro de 2010 
Prudencio Viveiro Mogo 
Secretario da Asociación Galega de Historiadores/as 


http:/ /www.asociaciongalegadehistoriadores.com 


PLATAFORMA 


E | QUEREMOS GALEGO! 


CAMPAÑA PARA CONTINUARMOS 
A DAR AS AULAS EN GALEGO 


A Plataforma “Queremos 
galego” considera 

que estamos nun 
momento fundamental 
para procurarmos a 
paralización do decreto 
do plurilingúismo que a 
Consellaría de Educación 
pretende levar adiante 

e para o que presentou, 
o día 3o de decembro, 
as tendenciosas bases 
deseñadas para reducira 
presenza do noso idioma 
no ensino. 


Neste momento, segundo declaracións 
do Secretario Xeral, a Consellaría está 
analizando as alegacións e os informes 
que lle foron presentados, é dicir, 
estará dándolle voltas a como seguir 
impoñendo o que eles nomean como 
principios da súa proposta, despois de 
comprobar que están completamente 
sós e que o único que conseguiron 
nestas semanas foi poñernos de acordo 
a todos os que queremos a nosa lingua 
e non estamos dispostos a que sexa 
reducido o seu uso: profesorado, 
representantes do profesorado, 
alumnado, pais e nais, universidades, 
traballadores/as de normalizacións 
lingúística, equipos de normalización 
lingúística, expertos doutros países, 
editores, ILGA, RAG, Consello da 
Cultura Galega, MRPPS, etc. 


Para a Plataforma, é inadmisíbel que, 
despois de anos de reivindicación e 
compromiso, despois de anos e anos 
en que o profesorado galego pulou por 
unha maior presenza do noso idioma 
nas aulas e na lexislación, despois de 
anos de formación e dedicación, un 
goberno galegófobo pretenda botar 
por terra tanto traballo, tanto esforzo. 


Os que teñen máis idade iniciaron 
a reivindicación da galeguización 
do ensino dando as súas aulas en 


galego cando non estaba permitido, 
xa con anterioridade ao 75. E, aínda 
máis, todos os avances acadados até 

o de agora teñen uns protagonistas 
fundamentais: as profesoras e os 
profesores. E entre eles hai que 
mencionar a aqueles docentes 

que desafiaron os impedimentos e 
chegaron a ser expedientados por 
cometer o delito de dar aulas en 
galego. A todo ese traballo incansábel, 
a tantas mobilizacións, manifestos, 
sinaturas, folgas, cursos, horas e 

horas de estudo, debemos os avances 
acadados, entre eles que materias 
como as ciencias sociais leven máis de 
vinte anos sendo impartidas en galego. 


E agora pretenden esborrallar esta 
conquista? Non o podemos permitir, 
porque está en xogo o futuro do noso 
idioma e a nosa propia identidade. 


Por iso, desde a Plataforma, 
consideramos que debemos realizar 
cantas iniciativas sexan necesarias, 
e hai unha que nos parece esencial 
neste momento: declarar que 
seguiremos dando as nosas aulas en 
galego e expresar, desde xa, o noso 
compromiso, deixándolle claro a 
esta Consellaría de Educación que, 
por moitas voltas que lle dean, os e 
as docentes seguiremos empregando 
o noso idioma e, unha vez máis, 


fracasarán. 


ARTIGOS 10 


A SOCIEDADE 
FERROL SEMI 


Por Ana Martín García 
Licenciada en Xornalismo e Historia 


O Ferrol de finais do século XVI 
-como boa parte das vilas do litoral 
de Galicia deses momentos- posuía 
unha economía moi vinculada ás 
actividades pesqueiras, sobre todo en 
torno á captura da sardiña. 


A veciñanza de 1588 posúe 
información dos oficios desempeñados 
polos seus 244 veciños pecheiros, é 
dicir, con obrigas fiscais. Entre eles 
predominaban os pescadores, pero 
había tamén artesáns, carpinteiros de 
ribeira, xastres, canteiros e, tamén, 
pobres: corenta e seis necesitados, 
unha cifra bastante elevada. 


Con iso e con todo, o 7296 dos 
ferroláns da época estaban vinculados 
ás actividades pesqueiras, porcentaxe 
que aínda podería ser maior se 
consideramos que boa parte dos 
pobres rexistrados posiblemente 
podían entrar a formar parte das 
tripulacións en momentos de 
necesidade de brazos. 


De entre os pescadores soamente o 
4096 posuían embarcacións propias, 
conformándose o resto simplemente 
con participacións nas artes de pesca. 
Non debemos pensar tampouco que 
eses propietarios de bastimentos 

gozaban na maioría de ocasións 
dunha situación económica folgada. 
En moitos casos o barco, de reducido 
tamaño, era a súa única propiedade. 
Ademais, as dimensións económicas 
do sector eran moi discretas. 


En 1556 o licenciado Murga visita Os 
alfolís de 20 portos galegos. O almacén 
de sal de Ferrol era o penúltimo en 
canto a ingresos, quedando soamente 
por detrás A Garda. Quizais esta 
situación tan discreta do porto 
ferrolán se debía non só ás notables 
carencias da súa flota, senón tamén 

á circunstancia de que boa parte 

das súas capturas se descargaban en 
Betanzos e A Coruña. 


Un documento enviado polo concello 
ao Consello de Facenda en 1597 así o 
testemuña: 


“y ban a acer la pesca a tres, quatro o 
cinco legoas desta villa y la que acen 
la mayor parte la inbían a vender a 

la ciudad de La Coruña, Betangos y 
Pontesdeume, de tal manera que no 
traen a esta villa poco más de una 
tercia parte de lo que matan, por les 
ser así forzoso a la venta y salida de la 
dicha pesca por no aver en esta villa el 
trato y comercio de forasteros que ay en 
las dichas ciudades...” 


A pesca ferrolá do século 

do cincocentos orientábase 
fundamentalmente á obtención Í 
duns recursos mínimos para a 


á supervivencia, e pouco máis. 


En 1564 o monarca Filipe II, decide 
monopolizar para a Coroa a venda 

de sal e ao facelo aumentou o seu 
prezo. Unha medida económica 

que aos ollos do século XXI pode 
parecer intranscendente, pero que 

no XVI supuxo un duro golpe para 

as peixerías galegas. Na vila de Ferrol 
aumentou a diferenza entre pescadores 
ricos e pescadores pobres. Estes, ante o 
encarecemento do prezo do sal tiveron 
que optar por dúas solucións: vender 

a sardiña capturada a prezos inferiores 
ante o temor de perder as capturas, ou 
ben concentrarse na pesca de especies 
que non necesitasen de ningún 
proceso de transformación vinculado 
ao sal. 


Deste modo, a especie máis capturada 
por estes pescadores de menos 
recursos económicos era o polbo, que 
non requiría da salgadura para a súa 


conservación, simplemente era secado 
ao sol. 


A nova situación aberta tras o control —7 
pola Coroa do sal é a que provocou 
a ruína de moitos pescadores que 


tiveron que refuxiarse na propiedade 
compartida, tanto en barcos coma 

en aparellos, e mesmo a cesión 

destes por parte dos pescadores máis 
acomodados aos menos favorecidos, a 
cambio dunha parte das capturas. 

O encarecemento do sal afectaba 
tamén aos panadeiros que ao non 
poder facer fronte ao seu prezo 
optaban por recoller auga do mar para 
mesturar coa fariña e conseguir deste 
modo salgar o pan. 


Campesiños e gandeiros 

Pero os ferroláns do século XVI non 
só vivían da pesca; o segundo sector 
en importancia era O agropecuario. 
Trátase de agricultura de subsistencia, 
ás veces complementada coa cría 
dalgunha cabeza de vacún ou dunhas 
cantas ovellas ou cabras. A cría de 
animais ou o coidado dunhas terras 
servían de complemento ás actividades 
pesqueiras. 


O alfolí ferrolán e o uso do sal 


A vila era claramente deficitaria en 
trigo e outros produtos de primeira 
necesidade, razón pola que era 
necesaria a súa importación. Por iso, 
dos tres mercadores mencionados 
nos expedientes de 1588 dous, Alonso 
López Domínguez e Antonio Arias 
de Mandiá, encontrábanse entre os 
cinco veciños máis ricos da vila, cuns 
bens valorados entre os 1.500 e os 
2.000 ducados, unhas cantidades moi 
elevadas se temos en conta que o 82 
por cento dos veciños de Ferrol non 
superaban os 150 ducados. 


Nese grupo superior na pirámide 
socioeconómica da vila encontrábanse 
-xunto aos dous mercadores citados- o 
alcalde Rodrigo López de Mandiá e 

os integrantes da pequena nobreza, 
acaparadora dos postos do concello 

da vila. 

Nas últimas décadas do século 

XVI, a monarquía católica española 
decidía que Ferrol, pola súa situación 
e características xeográficas, debía 
converterse na base da mariña de 
guerra, no eixe da nova política 
atlántica e dos seus plans navais 
filipinos. Poderiamos supoñer que esta 
decisión supuxo cambios no aspecto 
económico da localidade e en efecto, 
así sucedeu. O elevado número de 
tropa que se acantonou na vila fixo 
incrementar a actividade mercantil, 
posto que se facía necesario alimentar 
a soldadesca. Esa poboación flotante 
carecía de cuarteis, vivían aloxados 
nas casas da vila causando coa súa 
estanza non poucos estragos nas 
vivendas dos pescadores e campesiños, 
nas sementeiras e viñas. Pola súa 
causa, moitos veciños fuxían da zona, 
emigraban cara a lugares máis seguros 
nos que refuxiarse dunha ruína segura. 


“que por ser los vezinos della mareantes 
pobres y no tener otra hacienda más 

de sus barcos y redes y algunas viñas 
en contorno de que se sustentaban, 

las dichas harmadas los an destruido 
tomándoles sus casas y quemándoselas, 
las unas del todo y las otras la madera, 
y les han dicipado las viñas y talado los 
montes y tomándole los barcos 

y gente para el servicio de las dichas 
harmadas y dar carena a los navíos 

y pasar la gente de unos a otros y 
acarrear lo nescesario para el hedificio 
de los fuertes que allí se an hecho y 
hornos de Neda y llebar a ellos trigo, 
quitándoles el poder ir a pescar para 
sustentarse, quedando perdidos y 
arruinados, en que an rescevido más 
de treynta mill ducados de daño[...), 

a cuya causa se ba despoblando de 


Unha decisión Real 


suerte que no ay en ella ochenta vezinos 
y todos ellos no tienen hacienda que 
valda diez mill ducados.” 


A chegada desa tropa supuxo un claro 
retroceso nas dúas actividades que 
dominaban o panorama económico 
da vila ata aqueles momentos: a 
agricultura e, sobre todo, a pesca. 


Pero aínda que o lastre dos 
aloxamentos de tropas tivo que ser un 
elemento moi a ter en conta no declive 
económico, houbo outros factores a 
ter en conta. 


A consolidación do seu porto como 
albergue de armadas trouxo consigo 
outra serie de cargas non menos 
angustiosas para unha poboación que 
xa con anterioridade subsistía a duras 
penas. 

As obras de fortificación na ría e o 
transporte de materiais, así como 
a propia recruta de homes para 

as armadas, foron elementos que 


agravaron aínda máis as precarias 
condicións de vida dos sectores máis 
pobres da vila, porque -aínda que as 
levas forzadas ou a requisa de barcos 
ou embarcacións levaban consigo, a 
pesar dese carácter obrigatorio, un 
soldo pagado pola Coroa- a tardanza 
deses emolumentos e a dureza dos 
traballos non parecía compensar o 
esforzo. 


As novas profesións 

Con todo, as necesidades de provisións 
atraeron cara a Ferrol e a súa ría 

a un número destacado de novas 
profesións, vinculadas ao comercio 
tanto polo miúdo coma por xunto, 
Ou ao artesanado. Pero estes novos 
sectores económicos permanecían 

na localidade soamente nos meses de 
estanza da flota para desaparecer sen 
deixar rastro en canto esta marchaba. 

As cargas da presenza da armada 


Estancamento demográfico 

A acción corrosiva efectuada por 

este establecemento militar no Ferrol 
dos Austrias deixará a vila sumida 
nun longo proceso de estancamento 
demográfico e económico do que non 
sairá ata o último terzo da centuria da 
man das dúas actividades económicas 
que a caracterizaran antes da chegada 
das flotas: a pesca e a agricultura. 


O futuro 

Pero os desordes económicos 
derivados da presenza de tropa na 
nosa costa, mantívose con altibaixos 
ata a década dos corenta do século 
XVII. A paz de Westfalia e o posterior 
xiro da política exterior da monarquía 
detrás da recuperación de Portugal, 
supuxeron a fin das armadas na ría 
ferrolá, ou polo menos un descanso, 
ata a verdadeira configuración da vila 
en fondeadoiro estable da mariña 

de guerra xa a mediados do XVIII 

e de mans dunha nova dinastía, a 
borbónica. 


Por Ana Martín García 


A LENDA DO EUME 

Conta a lenda que cando Deus creou 
os ríos, fixo que tres nacesen xuntos 
na Serra do Xistral. Pero aínda que os 
tres mananciais xurdiron no mesmo 
punto, cada corrente de auga buscou 
a súa saída ao mar por distintas abas. 
Aquela deidade prometeulles que, 
ao primeiro que acadase as augas 
salgadas, recompensaríao co maior e 
mellor dos trofeos: un home. 

O Eume comezou o seu descenso 
polas terras de As Pontes. O 

Landro, buscaría unha vertente 
norte na que fecundar carballeiras 
para producir landras. O Masma 
apresurábase a descender pola aba 
raiante co fin de crear marismas 

na súa desembocadura. Ao pouco 
de iniciar o seu camiño, decidiron 
darse un descanso, pero só o Eume 
cumpriu o pacto, mentres que os 
outros -aproveitando o seu repouso- 
avanzaron con présa rumbo ao 
Atlántico. Cando espertou, o Eume 
enfureceuse tanto que acelerou a 
súa marcha, pasou por Monfero ao 
tempo que creaba beiras na Capela e 


Caaveiro, labrando os famosos canóns. 


Preto do mar, Pontedeume e Cabanas 
puideron ver como o Eume lograba 
chegar o primeiro. 


Fragas do Eume 


O OSO E O XABARÍN DE 
PONTEDEUME 

Pontedeume naceu no Nadal de 1270. 
Foi entón cando Afonso X o Sabio 
concedeu aos veciños da bisbarra 

a autorización para construír unha 
cidade con goberno autónomo, é dicir, 
a urbe non dependería de ningún 
señor feudal senón directamente do 
rei. 

Non obstante, un século máis tarde, o 
monarca Henrique II de Trastámara, 
tras derrotar ao seu irmán Pedro, 
concedeu o señorío da vila a Fernán 
Pérez de Andrade, ou Boo, en 

pagamento pola súa colaboración e 
lealdade nas loitas fraticidas. 

Foi este Andrade o iniciador dunha 
liñaxe que chegou a posuír vastos 
territorios que se estendían ata Ferrol, 
Vilalba e Betanzos. A súa pegada, a 
súa marca identificativa plásmase a 
través dun oso e un xabaril, símbolos 
da fortaleza física e intelectual. Un 
exemplo constitúeno os dous animais 
labrados en pedra que dan a benvida 
ao visitante á entrada do concello, 
xusto antes da ponte sobre o Eume que 
dá nome á localidade. 


Xabarín dos Andrade en Pontedeume 


O POLBO DE MUGARDOS 

Coa chegada do século XVIII, 
Mugardos viviu o impulso 
demográfico que supuxo a creación 
dos arsenais ferroláns. O asentamento 
na vila de grupos de cataláns que 
introduciron novas artes de pesca e 
abriron ata catro fábricas de salgadura, 
parecía traer prosperidade á vila. 


Mais non foi tal. As novidades catalás 
transformaron as bases económicas e 
sociais dos mugardeses. 

A Coroa outorgou a exclusividade 

na captura de determinadas especies 
de peixe aos cataláns. A capacidade 
de produción dos catalás era maior 
que a dos mugardeses polo que, era 
lóxico que a Coroa -ante a necesidade 
de abastecer a cidade de Ferrol- 
concedéralles certos privilexios. Sen 
embargo, estas medidas arruinaron 
aos mugardeses, que ou ben perdían 
a súa liberdade e convertíanse en 
“proletarios” das factorías, ou ben 
trataban de pescar libremente aquelas 
especies que non “pertencían” aos 
cataláns. E aínda que trataron de 
reivindicar os seus dereitos, de 

nada valeron as súas protestas nin 

os seus litixios en contra das novas 
técnicas. Arruinados e derrotados, 

os pescadores abandonaron o 
contencioso e especializáronse na 
pesca do polbo. 


ARES E O VERANEO BRITÁNICO 

Á enseada de Ares chegaron en 

1804 os ingleses tras o seu fracasado 
desembarco de Doniños. Quizais xa 
por aquel entón percibiron aqueles 
británicos a placidez desta ría e os 
beneficios deste morno clima, pois uns 
anos máis tarde, algúns dos enxeñeiros 
ingleses que traballaban nos estaleiros 
de Ferrol, presumían de ter escollido a 
praia do Raso como lugar de veraneo. 


Mugardos 


Praia de Ares 


LERROLCESTAS, PASTOS 


E NEF 


Por Juan J. Burgoa 


As festas, os fastos que diría Ovidio, 
forman parte da memoria colectiva e 


do acervo cultural dos pobos, sendo 


un indicador da evolución dos seus 
usos e costumes. No agro, as festas 
sempre seguiron o ancestral calendario 
das estacións atmosféricas e os ciclos 
do Sol e da Lúa, adaptándose aos 
traballos do campo e á evolución das 
colleitas. Do mesmo xeito, a Igrexa, 

co seu secular sincretismo, adaptou as 
celebracións dos seus santos e santiños 
ás festas profanas dos deuses pagáns 

e ás crenzas populares que celebran 

os ciclos do tempo. Non obstante, 
certas celebracións como os fiadeiros, 
as mallas e as esfolladas, ou costumes 
como as cinzarradas, as regueifas e 

os bailes de tranca, perdéronse ou 
consérvanse de xeito testemuñal. 


Por outra banda, as cidades e vilas 
importantes, máis cosmopolitas e 
indolentes que as aldeas e cunhas 
tradicións de menor raizame, escollen 
Os meses do verán como a época 
axeitada para celebrar as festas, 
moitas veces sen coincidir coa data 
do patrón. Como noutros lugares, 

o ciclo festivo de Ferrol amosa ao 
longo do ano unha serie de fastos que 
mesturan celebracións relixiosas con 


festas populares, unhas inventadas e 
outras de fonda tradición e con pegada 
propia na urbe. Mentres o rural galego 
celebra na primavera a rapa das bestas 
e Os Curros de cabalos cimarróns, 
Ferrol ten a súa propia Festa do 
traslado do Cabalo, sen periodicidade 
fixa, ante o abraio ou simplemente a 
curiosidade de propios e estraños . 


Ferrol ten como patrón a San Xiao, un 
dos santos de haxiografía máis variada 
e de culto máis vedraño en Galicia, 
celebrándose a súa festividade o día 
sete de xaneiro desde que o bispo 
mindoniense Cuadrillero consagrou 
un tal San Xiao de Antioquía como 
patrón de Ferrol, - en contra da 
tradición e do sentir popular -, co 
apoio dun bando do Alcalde Maior 
Álvarez Caballero que instituíu a 
Función con Voto no ano 1786. Aínda 
que os veciños de Ferrol celebraban 
desde tempo inmemorial esta festa, co 
paso dos anos perdeu a súa relevancia, 
quedando tan só os insulsos fastos 
protocolarios do Concello, incluído 

o invento do arroz con leite, nun día 
festivo que os veciños aproveitan para 
acudir ás rebaixas, hoxe en Ferrol e 
antes na veciña Marineda. 


A seguinte festa do ciclo anual é o 
Entroido. Na súa antiga orixe latexa 
un dobre senso anovador da vida, un 
de orixe pagá proclamando a fin do 
inverno e outro de tradición cristiá 


as 


anunciando o principio da Coresma, 
amosando o desexo de cambiar de 
roles e romper coa orde establecida. 
Dos arraigados festexos do carnaval, 
fortemente vividos na Galicia rural, 
subsiste a súa celebración en lugares 
como Verín, Laza e Xinzo de Limia en 
Ourense, Chantada en Lugo e Vilaboa 
e a comarca do Ulla en Pontevedra, 
comezando no Domingo Fareleiro, 
seguindo cos Xoves de Comadres e 
Compadres, e rematando no Domingo 
de Piñata. 


No que se refire aos carnavais urbanos, 
teñen unha tradición italiana, 
amosando certa entidade desde o 
século XIX en Vigo, A Coruña e 
Pontevedra. No caso de Ferrol consta 
a súa celebración desde fins do 
século XVIII, regulados en bandos 
municipais desde o ano 1784. Na súa 
dobre vertente, unha máis popular 

e barullenta nas rúas e outra máis 
elitista nos teatros e sociedades, tivo 
o seu maior auxe a cabalo dos século 
XIX e XX, coa celebración da corrida 
do galo, os desfiles de comparsas e 
carrozas e os bailes de disfraces no 
Hospital de Caridade, no Teatro Jofre 
e nas sociedades recreativas. 


Nos últimos anos, ante O 
esmorecemento das murgas e 
comparsas, un dos sinais de identidade 
do carnaval ferrolán consiste nunha 
ruidosa pléiade de mozos e mozas 


vestidos de monos de traballo que, 
nun alarde de imaxinación e bo 
gusto, percorren as rúas lanzando 
ovos ao chan, ás fachadas urbanas e, 
se cadra, a algún parvo viandante. 
Non obstante, cumpre significar 

que este ano renaceron das cinzas as 
comparsas, mentres que unha das 
tradicións máis arraigadas -o Enterro 
da Sardiña- símbolo cristián do xaxún 
e a abstinencia da Coresma, mantén a 
súa concorrida celebración no barrio 
de Ultramar. 


San Xosé, o pai nutricio de Xesús 
-festexado no mundo cristián desde 

a Idade Media- é un dos nomes 

máis usados en Galicia, prostituído 
ultimamente pola connotación 
comercial de ser o Día do Pai. En 
Ferrol ten o especial relevo de levarse 
a cabo na súa véspera a animada 
Noite das Pepitas, de fonda tradición 
musical, que ten o innegable éxito de 
encher de visitantes as rúas ferrolás. A 
celebración de San Xosé Artesán naceu 
a fins do século XIX, iniciada polas 
rondallas dos traballadores do sector 
naval, que combinaban as cancións 
tradicionais de Ferrol coas habaneiras 
e a música de alén o mar. Hoxe en 

día é unha das festas máis arraigadas 
na cidade, xa coa incorporación da 
muller, aínda que serían desexables 
máis roldas nas rúas e prazas e menos 
fastos nas sociedades recreativas. 


Dentro dos festexos particulares deste 
ano, cabe cualificar de festival circense 
propio do Entroido aos esperpénticos 
fastos da inauguración da metade do 
cemiterio urbano da praza de España 
— da chamada praza da Desolación 

-, nunhas obras de seis anos que 
converteron o lugar nun arrepiante 
pastiche de ferro e formigón. Nin 
sequera o tradicional ramiño de 


loureiro das inauguracións lembrou 
que o verde tamén existe. Como 

lle dixo un freire a Don Quixote, 
tamén hai que lle dicir ao actual e aos 
anteriores rexedores municipais, que 
deixen de andar vagando polo mundo 
papando vento e dando quer rir a 
cantos os coñecen e non Os coñecen 


Os actuais desfiles da Semana Santa 
constitúen a manifestación pública 
dunha relixiosidade popular que 
levou á rúa, na forma de procesións 
itinerantes, as antergas escenificacións 
do teatro medieval celebradas na 
propia igrexa, representando a Paixón, 
a Morte e a Resurrección de Cristo. 
Aínda que estas celebracións se 
remontan ao medievo, a Semana Santa 
ferrolá documéntase desde o ano 
1616, coa presenza das confrarías do 
Santísimo, do Rosario e das Ánimas, 

e coa Cerimonia do Desencravo o 
Venres Santo na Praza Vella. 


Coa soleira dunha poboación de 
aluvión, as procesións modularon as 
súas antigas tradicións con influxos 
relixiosos e culturais de lugares 
como Cádiz, Castela e Cartaxena. 
Resultou así unha Semana Santa 
sobria e disciplinada, dotada dunha 
ricaz imaxinería e ornato floral, que 
combina de xeito ecléctico a cultura, 
o turismo e a devoción popular, aínda 
que precisa máis sordina e menos 
tamborrada nas bandas e bandurrias 
acompañantes e sóbralle o anódino 
apéndice do Encontro no Domingo 
de Resurrección. Nos últimos tempos 
adoece tamén dalgúns discutibles 
aditamentos folclóricos, mentres 
que un rechamante folleto cívico- 
relixioso, presentado na capital do 
Estado, mestura o procesionario coa 
contraprogramación do espectáculo 
do cabaliño. 

No luns de Pascua celébrase a romaría 
de Chamorro, unha das poucas 
conservadas na urbe, xa perdida nas 
brétemas do tempo a romaría de San 
Roque e desaparecidas as afamadas 
festas de troula e xantar dos soutos 

de San Pedro e San Xoán. A ermida 
da Virxe do Nordés, aínda hoxe de 
incomprensible titularidade privada, é 
o resultado da cristianización de vellos 
cultos arredor dunha pena de embade 
integrada no pórtico da capela. No 
día da festa, desde a mañanciña ata O 
solpor, centos de romeiros repártense 
O escaso espazo arredor do santuario ' 
para mercar os exvotos e candeas, 
degustar as rosquillas e celebrar unha 
tradicional xornada festiva. Ademais 
seguen a celebrarse na comarca as 
romarías relixiosas do Voto de 
Chanteiro, na outra banda, e a de 
Santo Antonio na Cabana, así como a 
romaría civil do Pote en Maniños, con 
desigual presenza dos ferroláns nas 
mesmas. 


As cerimonias e ritos coñecidos en 
Galicia como Os Maios, son residuos 
de vellos cultos de orixe agrícola, 
celebrando o retorno da primavera e 
O renacer da natureza. Festexan a fin 
do inverno e o comezo do bo tempo 
coa floración e a frutificación dos 
vexetais. A propia Igrexa, facendo uso 
da súa habitual adaptación, integrou 
estes antigos costumes agrarios nos 
seus ritos relixiosos, convertendo as 
festas de Maio na festividade da Santa 
Cruz, Mentres tanto, nos dinámicos 
concellos veciños, os celtistas de baixa 
intensidade recuperan da noite dos 
tempos a festa de Aureana, a lenda da 
Pena Molexa e o Oenach da Feira do 
Trece. 


En Ferrol, a vella aldea de Canido tivo 
de sempre unha dedicación agrícola 


ao cultivo da vide e dos cereais, o que 
explica que un barrio hoxe nucleado 
na cidade siga a manter uns ritos e 
costumes máis propios do ámbito 
rural galego. Por iso, aínda hoxe a 
procesión e a festa relixiosa da Santa 
Cruz e os fastos profanos de Os Maios 
mantense no barrio ferrolán, reflectido 
no adobío do secular cruceiro da 
praciña de Canido con plantas e 
flores, e na erección de vistosos altares 
vexetais nas beiras da rúa Alonso 
López e a praza da Tahona, como 
mostra da conservación das antigas 
tradicións veciñais. 


Seguindo co calendario festivo, 
chegamos a San Xoán, unha das festas 
máis esperadas do ano, coincidindo 
co solsticio de verán, sendo o santo 
de culto máis intenso en Europa. Son 
abondosas as tradicións desenvolvidas 
nesta festa arredor do culto ao sol, 
dos baños nas ondas do mar e do 

uso das augas das fontes coas herbas 
sanxoaniñas -— fiúncho, loureiro, 
sabugueiro -, mentres que a Terra e 
Mar de Ferrol presenta a singularidade 
de celebrar os fastos das sardiñadas 
culturais, adobiadas coa presenza dos 
inefables políticos. 


A tradición máis coñecida nesta data 
é a das luminarias ou cacharelas, 
acesas na véspera. Ergueitas con 

fins purificadores nas prazas e 
encrucilladas, persisten arredor delas 
vedraños costumes como recoller a 
leña corenta días antes, saltalas un 
número impar de veces ou bailar 

as mozas e mozos arredor do lume, 
mentres que as emerxentes tribos 
urbanas se incorporan a esta vella 
tradición celebrando os seus botellóns 
-degradadas festas do viño- ao tempo 
que prenden lume ás fogueiras que 
enchen de lixo as praias de Riazor, 
Panxón e Samil. 


Xa non teñen lugar en Ferrol as 
grandes luminarias de antano, como 

a de Canido, baixando cara a fonte 

de Insúa, ou a da estrada de Castela, 
no cruzamento de San Xoán de 
Filgueira, onde se esperaba ao paso 

do derradeiro tranvía camiño de 
Cocheras para plantarlle lume. Algúns 
barrios ferroláns seguen a prender 
lume ás fogueiras na véspera de San 
Xoán, salientando a monumental 
luminaria, onte acesa fronte ao Cuartel 
de Dolores e hoxe levantada na 

praza de Ferrándiz, mais sempre coa 
concorrida presenza dos veciños do 
barrio de Esteiro. 


As vilas costeiras renden culto á Virxe 
do Carme, patroa da xente do mar, 
celebrándose o 16 de Xullo vistosas 
romarías marítimas, portando a imaxe 
carmelita -por rolda ou por sorteo- 

as embarcacións dos pescadores. 
Desaparecidas ao final do pasado 
século as procesións do Carme no 
barrio de Ferrol Vello e en San Filipe, 
nas comarcas de Eume e Ortegal 
salientan aínda hoxe as tradicionais 
celebracións nos portos de Redes, 
Pontedeume e Cariño, mentres en 
Ferrol ten lugar unha aséptica e 
restrinxida celebración por parte da 
Armada. 


No mes de xullo, o do Apóstolo 
Santiago, cómpre lembrar a 
vergoñenta falla de atención e 
colaboración da Xunta e o Concello 
cara ao Camiño Inglés neste Ano 
Xacobeo. Desde época medieval, 
Ferrol e a súa ría, incluíndo os 
portos de Neda e Mugardos, foron 
o intermitente lugar de chegada dos 
peregrinos do Norte de Europa, 
que preferían a ruta marítima, máis 
rápida e segura que o longo camiño 
terrestre, a pesar do perigo dos 

ataques dos piratas e dos naufraxios 
no caso de mal tempo. Xa que logo, é 
hora de que a nova Universidade de 
Ferrol e a noviña Academia de San 
Rosendo deixen de ollar os camiños 
do sol e das estrelas e dirixan a súa 
atención ao Camiño Inglés, como 
parte do patrimonio cultural de Ferrol, 
demandando neste Xacobeo menos 
fastos e concertos e máis coidado dos 
albergues e vieiros. 


As festas patronais de Ferrol foron 
substituídas no ano 1896 polas festas 
laicas do Marqués de Amboage - 
esquecido benfeitor da cidade -, 

nas máis axeitadas datas do verán. 
Tempo atrás estes festexos tiveron 
gran sona, asistindo moitos visitantes 
aos fogos de San Ramón, un dos de 
maior renome en Galicia. Co paso do 
tempo, esta festividade perdeu a súa 
identidade, celebrándose o mes de 
agosto as chamadas Festas de Verán, 
unha serie de actos dispersos, coa 
presenza de numerosos triunfitos, 
naranjitos e outros espectáculos 
anódinos e sen interese, que ás penas 
conectan cos veciños, Ou mesmo se 
adiantan ao mes de xullo coa mesma 
carencia de enxunlla, Non estaría 

de máis que algunha desas paveras 
tribunas recén formadas demandasen 
un pouco máis de coherencia nestas 
festas. 


Lonxe daquelas animadas Batallas de 
Flores ou dos concorridos Días da 
Comarca - substituídos polos fastos 
dos Días de Lugo ou Mondoñedo 

que tan só interesan aos respectivos 
Alcaldes e demais prebostes -, Os 
últimos anos semellan máis choscas as 
persoas responsables destas festiñas. 
Entre outras trapalladas, aducindo 
presuntas razóns de seguridade, o 
sinal de identidade das festas -os fogos 


de Amboage- lévanse cada vez máis 
lonxe do seu lugar inicial na praza 

do Marqués: primeiro ao peirao de 
Curuxeiras e logo á enseada da Malata, 
quizais rematando un ano destes no 
castelo de San Filipe, para que ese 
senlleiro monumento sirva para algo 
máis que para acampadas. 


Mentres o desaproveitado recinto 
feiral de Punta Arnela, (que algúns 

xa chaman feira da longaínza), non 

é quen de ofrecer unha atraínte 
programación de actividades festivas 
como as que tiñan lugar noutros 
tempos, vemos como o Ateneo 
Ferrolán segue a atopar atrancos 

para levar a cabo o veterano premio 
de gaita Constantino Bellón e o Real 
Coro Toxos e Froles non é quen 

de dar a debida continuidade ao 
festival folclórico que celebraba nos 
últimos veráns. Quizais algunha desas 
graciosas tertulias da urbe ou esas 
noviñas e entusiastas asociacións de 
amigos da lírica e da épica, que de 
xeito abondoso xorden en Ferrol como 
os cogomelos no monte, poidan servir 
de alicerce a estas actividades festivas. 


Ademais das festas jmaiores? da 
urbe, os barrios da cidade (Canido, 
Esteiro, Caranza, Inferniño) e as 
parroquias do arredor (A Graña, San 
Xurxo, Doniños, Serantes) manteñen 
as súas festas patronais, adaptándoas 
como poden á evolución dos gustos 
populares. Mentres que ao inicio 

do milenio perderon categoría as 
históricas Festas da Parrocheira, o 
Concello segue coa teima de celebrar 
un Mercado Medieval no barrio de 
Ferrol Vello, o lugar máis degradado 
da urbe, non sendo quen de levar a 
cabo unha Feira adicada á Ilustración 
dentro das Festas do Verán, 
lembrando a Real Cédula de agosto de 


1767 pola que o rei Carlos III concedía 
unha feira mensual na praza da nova 
poboación de Ferrol. 


O mes de novembro é tamén pródigo 
en celebracións populares na terra 
galega. Iníciase cos Días de Santos 

e Defuntos, datas na que se visitan 

os cemiterios para poñerlles flores 

e honrar aos defuntos, nunha 
celebración de especial raizame 

no ámbito rural, onde subsiste no 
imaxinario popular a idea de que a 
parroquia dos mortos acompaña aos 
vivos no seu tránsito polo mundo. 
Todo o contrario do hoxe considerado 
politicamente correcto nas asépticas 
sociedades urbanas, que tenden 

a esconder aos sempre molestos 
mortos ou, como moito, reducen 

a súa presenza a actos puramente 
simbólicos. 


Unha das arraigadas tradicións 
galegas, O Magosto, segue aínda viva 
en moitos lugares. A súa celebración 
significou no ámbito rural a festa do 
lume, das ánimas do Purgatorio, dos 
colariños de zonchos e do viño novo, 
nas datas de Santos ata San Martiño, 
cando ten lugar a Matanza do porco, 
outro costume ritual de gran relevo na 
economía familiar galega. Nos últimos 
anos, en moitos lugares da Terra e Mar 
de Ferrol, celébrase de xeito mimético 
entre a xente moza uns fastos a 

medio camiño entre a emerxente 

festa celta das caveiras do Samaín e 

o hiperenxebrismo dos importados 
festexos do Halloween anglo-saxón. 


O ciclo do Nadal tamén abonda en 
vedraños costumes e celebracións 
familiares, tanto cristiás como 
profanas. Mantense en algúns sitios a 
Misa do Galo na Noiteboa e o canto 
das panxoliñas acompañadas de 

cunchas, ferriños e pandeiros, aínda 
que desapareceron os tradicionais 
aninovos ou aguinaldos e os reis. 
Vellos costumes como deixar un prato 
na mesa para os familiares mortos, a 
prohibición de varrer a cociña para 
non botar as almiñas fóra do lar 

ou manter o Tizón de Nadal aceso 
toda a noite como protección cara 
aos espíritos malignos, apenas se 
manteñen no mundo rural. Mesmo 
se perderon os pratos típicos destas 
festas como a coliflor con bacallao, 
substituído polos fastos do inevitable 
marisco. 


Hoxe en día o mundo urbano, 
alienado pola cultura de masas 

e mediatizado polas grandes 
superficies, mudou as súas pautas de 
comportamento cara a unhas festas 
de Nadal de deseño dirixido e de 
patróns obrigatorios. Agroman novos 
costumes, como a horterada de colgar 
dos balcóns aos Reis Magos, Papá 
Noel ou o Neno Xesús, costume que, 
ademais de poder ofender ás santas 
conciencias laicas de determinadas 
persoas, non reflicten a verdadeira 
realidade social de que os que hoxe 
realmente entran nas casas (non 

sei se con permiso da autoridade 
competente) son certas bandas de 
cidadáns doutras latitudes. 


Corren malos tempos para a lírica e 

a utopía. O tempo será testemuña se 
os cambios sufridos pola sociedade 
tiveron lugar para a nosa mellora 
como persoas e cidadáns. Algúns 
coidamos que, a pesar do pregoado 
espírito de Nadal, a pobreza, a soidade 
e a marxinación que sofren moitos 
dos nosos semellantes nesta sociedade 
cosmopolita (ou globalizada, como 
algúns din agora), faise aínda 

máis patente e ostensible nestas 
insoportables datas de consumo 
inmoderado. 

Por Lupe Ces 


De manhá, de tarde ou de noite, 

nas ruas e nas casas, nos postos de 
trabalho... todo o mundo participamos 
ou escoitamos estes días conversagons 
sobre a folga que está convocada para 
o próximo 29 de Setembro. Nom estou 
a falar das horas e horas de campanha 
antisindical e antifolga, desenvolvidas 
polos medios de comunicacom, 
preocupados por umha suposta 
violacom do direito a ir a trabalhar, 
direito que se lhe nega em todo caso 

a mais de 220.000 na Galiza e catro 
milhons e médio de pessoas todos 

os días no estado espanhol, e por 

uns servizos mínimos, que ocupam 

o lugar que deveriam protagonizar 

os agentes convocantes da folga e 

o debate sobre a reforma laboral e 

das pensons, que tanto vai marcar 

as nossas vidas e o nosso futuro. 
Tampouco me estou a referir a esses 
tertulianos regurgitadores, na súa 
maioria, do prefabricado pensamento 
único, senom ás conversas onde se 
discute se se vai a apoiar á folga, como 
se vai a organizar o día, que se opina 
dos sindicatos, e que esperanca hai de 
cambiar as cousas ... porque isso sim, 
todo o mundo coincidimos de que a 
cousa pinta mal. 


Se bem é certo que o meu pulsómetro 
de opiniom é bem reduzido, e que 


só se vé ampliado polas experiencias 

e comentários sobre outras 
conversagons escoitadas pola gente 
que á sua vez fala comigo, vou dar 

o meu testemunho sobre o que levo 
vivido estes dias e que se condensa 
numba soa frase “O DEREITO A 
FOLGA NOM EXISTE NA MAIORÍA 
DOS POSTOS DE TRABALHO” e 

só, a valentia e convicgom de muitos 
trabalhadores e trabalhadoras vai fazer 
possível que o 29S podam cumprir- 

se minimamente os objetivos de 
mobilizacom. 


Os tertulianos e algumhas tertulianas, 
todos estes días vozeavam que se 

os sindicatos conseguiam parar o 
transporte público, a folga estaria 
ganhada, dando a entender que era 
doado acadar o seu objetivo, como 
dicindo “assim qualquera fai umha 
folga geral” , quando em realidade, o 
destacável é que só no sector público e 
tamém, ainda que em menor medida, 
na grande empresa que concentra um 
número significativo de empregados 
e empregadas num só centro de 
trabalho, com comités de empresa 
fortes, com anos de experiencia 
organizativa, os trabalhadores e 
trabalhadoras podem ir á folga com 
um mínimo de garantías. No resto 

de empresas, quitando honrosas 

excepgons, a chantagem, a coaccom, 

o medo ao despido e ás represálias, 
estám instaurados no dia a dia da vida 
dos trabalhadores e trabalhadoras. 


Este é o verdadeiro termómetro 
democrático da sociedade que temos 
neste momento. A reforma laboral, 

a reforma das pensons, as medidas 
económicas... nada disto estava nos 
programas eleitorais dos partidos, 

e menos do partido que exerce 

no governo espanhol. Todas estas 
medidas forom inspiradas e exigidas 
por organismos internacionais (FMI, 
BM, Comissom Europeia...) que nunca 
fórom elegidos democraticamente 

e nunca pugérom baixo a soberania 
popular a aprovacom das suas políticas 
de “reajuste estrutural”. 


Se preguntamos á maioria das pessoas 
em idade de trabalhar se quere que 

se aumente a idade de jubilacom, 

a resposta seria maioritariamente 
negativa. O mesmo sucederia 

se se pergunta polo modelo de 
despedimento, polo tipo de contrato, 
polo salario mínimo, pola quantia das 
pensons, ... 


Outra pergunta que aclararia muito 
a situacom seria a consulta sobre a 


banca pública, ou em que medida 
tenhem que aportar ao benestar social 
as grandes fortunas. E como essa, 
outras muitas que realmente fixeram 
aumentar a participacom cidadá na 
aprovacom de políticas públicas que 
tanto influem na vida e saúde das 
pessoas. Porque estamos falando 

da diferenca entre viver umha vida 
laboral tranquila, enfrontando só os 
problemas que vam xurdindo dia a 
dia, que nom som poucos, derivados 
da própria atividade laboral, e o 

viver como se vive agora, por umha 
importantíssima porcentagem da 
classe trabalhadora, co medo ao 
despido, sem esperanca pola escassez 
de emprego e aturando humilhacgons e 
chantagem, unido a prolongadíssimas 
jornadas laborais que já está tendo um 
efeito devastador nesta geracom em 
quanto a enfermidades, acidentes e 
esperanca de vida... 


Todo isto se desprende das conversas 
destes dias “se vou á folga, o xoves 

me chamam á oficina e dam-me o 
finiquito”; “agardaremos aos piquetes, 
fechamos e logo volvemos a abrir, isso 
é o que nos mandam”; “se perdo o 
posto de trabalho a onde vou?”; “como 
aqui tenhem moi difícil que poidamos 
vir trabalhar, obrigarom-nos moi 
amavelmente a colher vacacións”... 
Isso é o que hai, e me ratifico NOM 
EXISTE O DIREITO A FOLGA. 

Dos sindidatos, das suas políticas, do 
que temos que cambiar em todos eles, 
nos nossos e nos que nos som alheos... 
hai que falar depois do 295, agora 
unidade, unidade, unidade sindical 
fronte ao Capital. 


Os artigos de Lupe Ces estám 
licenciados sob umha Licenga 
Creative Commons. 


Por Rosa Méndez Fonte 


De novo aquí, preparada nesta volta 
para rabuñar gustosa na memoria 

e atopar no seu cerne ese espazo 
íntimo onde se suceden andeis con 
ben identificadas caixas de recordos, 
dispostos a non se esquecer. Mais debo 
recoñecer que non sempre son quen 
de etiquetalos con datas exactas; máis 
ben, pola contra, adoito preservalos 
da man de lugares, arrecendos, 
miradas, sabores, cores brandas e 
sensacións inexplicables. Por iso 
agora, véxome na obriga de precisar 
apuntes reais que me vaian marcando 
o camiño que dea conta deses tempos 
que compartín con Uxío aquí, neste 
“Ferrol dos Traballadores” como el 
gustaba chamalo. Uns apuntamentos 
que teño especialmente recollidos 
nesas dedicatorias coas que me foi 
agasallando nos seus libros de poemas; 
algúns mercados por min, outros, os 
máis, agasallos que de continuo me 
tiña reservados nos nosos encontros. 


“Din o sonos i os paxaros: 
A morte non é certa.” 


(Elegías del Caurel y otros poemas, Adonais, 
1966) 

Neste primeiro libro, obsequio de 
Álvaro Espilla nun tempo no que 
ambos formabamos parte da Directiva 
do Ateneo- acho unha primeira 
dedicatoria, do 19 de xaneiro de 1990. 
Ese día tiven a honra de presentar 

no Salón de Actos o recital “Uxío 
Novoneyra. 40 anos da súa poesía”; 
un recital magnífico —como todos 

os del- que aínda conservo gravado 

e non hai vez que o escoite sen me 
impresionar pola forza da súa voz, do 
seu ton exacto, da súa palabra forte 

e breve. Lembro que coincidía a data 
co seu aniversario e, ao remate do 
acto, tiñámoslle preparada a sorpresa 
dun grande pastel, que todos e todas 
compartimos alí, na Cafetería do 
Ateneo. 

A partir de entón, foron medrando 
entre nós permanentes contactos, 
que remataron nunha fonda amizade, 
compartida logo con Elba, Branca, 
Uxío e Arturo. Non houbo día que 
fose a Compostela sen vérmonos e 
comentar novas; en moitas ocasións 
no Auditorio, as menos no Derby. 
Ultimamente xa, na súa casa; aberta 
de par en par aos amigos. A grande 
hospitalidade e o ton alegre no 
recibimento foron sempre unha 
constante; sentimento compartido 
polos que nos sentiamos aprezados 
por todos eles. 

“A miña loita é dura, 

e volvo cos ollos cansos 
ás veces de ter visto 

a terra que non muda.” 


Pablo Neruda (Los versos del Capitán) 


Pero continuarei con Ferrol, que diso 
se trata. Foi un venres, 13 de marzo de 
1998, nun recital poético en homenaxe 
a Pablo Neruda, por cumprirse 

nesa data vintecinco anos do seu 
pasamento. Tamén nesa ocasión foi o 
Ateneo quen organizaba o acto e eu, 
por vez primeira, compartín mesa e 
versos propios cos de Uxío, sentindo 
gran pracer por tan grande honra. 

Sen acordo previo, os dous recitamos 
poemas de Neruda en galego; 
mesturando Uxío con estes algún dos 
seus: 


Anque caia o Monumento á Ausencia 
ti quedarás como nós quedaremos 
pois xa estamos na Lingua 

con tódolos nosos rostros do noso 
pobo 

cada un co seu xeito 

que se animan e volven cando 
falamos 

coma agora.” 


(Poemas da doada certeza, 1994) 


Ese día veu acompañado por Elba. Sen 
necesidade de palabras, souben da súa 
grave enfermidade; non son precisos 
comentarios, cando todo o estaba 
dicindo a berros a mirada preocupada 
dela. A modo de anécdota trivial, 
lembro agora tamén, cun sorriso, os 
esforzos de Elba por aparcar o coche 
na rúa do Dolores; unha e outra 

vez adiante, atrás, volta a empezar. 
“Rosa, apárcalle ti o coche”, pediume 
Uxío entre risos. Elba... que tantos 
quilómetros facía a diario de Santiago 
a Rianxo, que tantos outros tiña feito 
de Santiago ao Courel, non adoitaba 
atopar o xeito de facelo en ocos 
pequenos. 


“Biquei súa tristura í atopei os 
labios. 
Na aperta prendémolo Mundo” 


(Muller pra lonxe, 1986) 


Ao ano seguinte, polo mes de maio, 

e con motivo do Día das Letras, 
invitámolo a dar o que sería o seu 
derradeiro recital, no salón de actos 
do Campus de Esteiro; acompañouno 
na mesa O tamén bo amigo Euloxio 
Ruibal. Teño que confesar, que 
costoume bastante convencelo para 
que viñese; as forzas íano deixando 
paseniñamente e era consciente do 
canso que remataba tras a lectura dos 
seus versos, que se mesturaban coa 
paixón do seu espírito, sempre forte. 
Uxío, novamente, deixounos 
impresionados a todos os que 


alí estabamos, pola enerxía que 
transmitía en cada palabra, en cada 
rexistro de silencio. A súa man ía e 
viña, subía e baixaba, acompasada, 
coma quen leva o ritmo de cada unha 
das sílabas. O salón de actos —grande 
dabondo- estaba cheo a rebosar, pero 
non se escoitaba máis que a súa voz e 
aqueles longos espazos en branco que 
ía permitindo. Nunca tiña estado nun 
recital de poesía tan multitudinario, 
proba unha vez máis de que o 
aprecio que Uxío tiña a Ferrol era 
correspondido por un bo número das 
súas xentes. Hoxe estou segura de que 
el sabía que aquela era a súa última 
lectura de poemas. 

Ao remate, fomos xantar á Casa 

do Mar, e na sobremesa estivemos 
falando —medio en serio, medio en 
broma- da posibilidade de facer un 
concerto ao aire libre, no que a música 
correse a cargo de todas as campás 
das parroquias do Courel. A idea era 
fantástica, e até estabamos animados 
a levala a cabo, pero non houbo 
tempo. Uxío faleceu poucos meses 
despois, na mesma data que el puxera 
para a Homenaxe que se lle ía facer 
en Compostela: o 30 de outubro de 
1999, Apenas uns días antes visiteino 
no hospital, e sempre gardarei na 
memoria aquel sorriso que me 
adicou ao verme achegar a el e bicalo, 
namentres me dicía baixiño, case nun 
murmurio: Rosa de Ferrol. 

O día do seu pasamento, unha 
chuviosa e desapacible tarde de 
outono, e saíndo do Panteón de 

Galegos Ilustres (en San Domingos 

de Bonaval) onde repousaron durante 
unhas horas os seus restos, Pepe Leira 
e mais eu puxémonos en contacto co 
alcalde de Seoane do Courel, co fin 

de pedirlle que falara cos párrocos 

das diferentes igrexas dos concellos 
limítrofes para que estes deran a 

orde de facer soar as súas campás 

ao mesmo tempo que despedíamos 

a Uxío no cemiterio municipal de 
Lugo. E así foi, ás seis da tarde, todas 
elas comezaron a soar e a escoitarse 
polos eidos de Parada, da Devesa do 
Rebolo, pola Rogueira, por Cervantes, 
pola Veiga do Couso, polos Pradairos 
e a Lucenza...; todas dicindo adeus a 
quen tanto amou a aquela terra onde 
hoxe podemos atopar aínda a Galicia 
enteira. 

Ao ano seguinte, organizamos no 
Campus de Esteiro unha homenaxe 
poética á que asistiron Manuel 

María, Bernardino Graña e Salvador 
García Bodaño -os seus grandes 
amigos de xeración. No seu remate, 
plantamos nos xardíns un carballo que 
medraría nesta cidade como símbolo 
permanente do seu recordo, do mesmo 
modo que o Concello (Xaime Bello 
era o alcalde naquel entón) aprobou 

a nosa petición de dar o nome Praza 
do Poeta Uxío Nononeyra á que 
tamén é coñecida entre nós como 
rotonda do Diapasón, en Telleiras; 
lugar especialmente simbólico, por ser 
a entrada a Caranza, un dos barrios 
obreiros máis importantes da cidade. 
Uxío marchou aquela tarde de outono, 


paseniñamente, pero non marcharon con el as súas palabras, os seus versos potentes 
e a súa mirada doce; non levou consigo por completo aquel grande amor por 

esta terra. Todo o deixou aquí, no noso recordo, nos seus libros, nas imaxes e nos 
retratos que o recollen escribindo, lousando a casa de Parada, mirando as néboas 
que cinguen as faldras das serras, debuxando os seus poemas caligráficos, ollando 
con paixón aos seus: Elba, Branca, Uxío e Arturo, conversando cos amigos... E 
Galicia sempre, en pé, mesturada co seu nome. 


OUTUBRO o NUNENHIW o 


€y CLUB LECTURA do ATENEO FERROLÁN -i APÚNTATE ! 


Dende o ano 2002 que formamos no Ateneo Ferrolán o noso Club de Lectura, 
organízanse os encontros coa lectura onde se xuntan 20 socios e socias, todos os 
primeiros martes de cada mes, para reflexionar e comentar un libro guiados pola 
profesora Anxeles Seoane. 


PRÓXIMAS CITAS no noso CLUB DE LECTURA ANO 2010. 


Días 5 de outubro, 2 de novembro e 14 de decembro de 2010 ás 19,30h. 
na Sala de Prensa do Teatro Jofre. 


Diferentes autores foron os escollidos para os nosos encontros como: Juan Rulfo, 
Gabriel García Márquez, Manolo Rivas, Damaso Alonso, J. Sender, Machado, 
García Lorca, Miguel Delibes, Julio Cortázar, Vargas Llosa, ,Valle Inclan, Eduardo 
Mendoza, Sabato, Saramago, Gil de Biedma, Pío Baroja, Lendas galegas, teatro, Jose 
Luis Sampedro, Julia Uceda, etc. 


Por mor da execución das obras de rehabilitación do edificio do Ateneo Ferrolán, o 
Concello de Ferrol por medio da Concellería de Cultura déixanos ubicarnos neste espazo 
do Teatro Jofre para poder levar adiante o noso, xa veterano, Club de Lectura, polo que 
dende aquí reiterámoslle as grazas. 


€y XXII XORNADAS DA GAITA 2010 


Por mor da execución das obras de rehabilitación do edificio do Ateneo Ferrolán, o 
Concello de Ferrol por medio da Concellería de Cultura déixanos ubicarnos neste 
espazo do Centro Cultural “Torrente Ballester” para poder levar adiante as nosas, xa 
consolidadas, Xornadas da Gaita, polo que dende aquí reiterámoslle as grazas. 


Organizadas polo Ateneo Ferrolan a celebrar o sábado 
día 11 de decembro de 2010 no Centro Cultural “Torrente Ballester” 


OGIILRANACION 


Os días 22 e 23 de decembro de 2010, no Centro 
Cultural Torrente Ballester de Ferrol, levaranse a 
cabo ás X Xornadas de Mostra de Curtametraxes, 
comezadas no ano 2001 con grande interese do 
público en xeral. 


Por mor da execución das obras de rehabilitación do 
edificio do Ateneo Ferrolán, o Concello de Ferrol por 
medio da Concellería de Cultura déixanos ubicarnos 
neste espazo do Centro Cultural Torrente Ballester 
para poder levar adiante as nosas, xa consolidadas, 
Xornadas de Curtametraxes, polo que dende aquí 
reiterámoslle as grazas. 


Nestes días amosaremos curtametraxes e creacións 
de cineastas, case que sempre noveis, e con especial 
atención aos cineastas galegos e galegas en especial. 


| X XORNADAS O obxectivo é dar a coñecer a un público amplo a 

| MOSTRA DE CU RTAMÉTRAXES calidade e variedade das curtametraxes, sobre todo 

| do Ateneo Ferrolán das galegas. Estas xornadas están a converterse nun 

e - 7 ARO referente, por ser un esforzo realizado para divulgar 

| i Centro Cultural Torrente Ballester a produción de curtametraxes, que en moitos casos 

e erro ú —fica agochada. Trátase de acceder a unha parte do — — 
audiovisual que atesoura gran calidade. 


Facemos un chamamento a todas as persoas que 
queiran participar nestas xornadas, nos acheguen 


Agunoo Fecrción OS seus traballos (máx. 30”) en formato DVD e 
icncolerralin or 


preferentemente en lingua galega, acompañados da 
tecida Portal: ión iiegrisfano 200-204, 1“, CRIADO | Porral da Coruño) ficha cumprimentada antes do día 15 de novembro 


emak secretaria O atencoferrolan org | Tell: 4 34 981 357 970 | Fax: 981 354 098 


—- para poder engadilos ao programa deste ano. 


Grazas por participar! 


Cubre, imprime e envía esta ficha xunto con a 
curtametraxe: 


Ficha Xornadas Curtametraxes (PDF) 

UNha LOiIt 
VIOLENCIA 


Marcha Mundial das Mulleres 


A cotío e de maneira case invisible, 
discorre ao noso lado, rózanos, 
entremétese, condiciónanos 

e ata determina -en tantas e tantas 
mulleres- as nosas arelas e as nosas 
propias vidas: esa presenza real e 
inimiga é o patriarcado. 


Patriarcado como orde social 

que fundamenta a dominación, a 
explotación e a violencia sobre todas 
nós, con independencia da fortuna 
da nosa condición persoal. Neste 
eido cómpre non se deixar seducir 
pola ilusión persoal de que non nos 
vai afectar a nós. A todas nos afecta 
directa ou indirectamente. 


Sexa na situación do mercado 

de traballo ( maiores índices de 

paro, máis precariedade, menores 
salarios, ademais de teitos de cristal 
nas nosas carreiras profesionais 

), sexa nas tarefas cotiás nas que 
seguimos a empregar tempos que 
triplican ou cuadriplican ás dos nosos 
compañeiros, Ou na cousificación que 
a sociedade fai de nós ao tratarnos 
como obxecto de posesión, como 
reclamo publicitario, como mercadoría 
sexual... 


O patriarcado é un problema social 
que impón límites insuperables á 
liberdade das mulleres e polo tanto, 


MAaChiSsta 


ao exercicio dos nosos dereitos 
democráticos. É, sen dúbida, un aliado 
estrutural da globalización capitalista, 
que entende as mulleres como man 

de obra máis barata e como obxectos 
susceptibles de ser tratados nos 
mercados infamantes da prostitución. 


Dende onte, é Montserrat Labrada 
a muller que sae do anonimato para 
entrar na listaxe interminable, das 
mulleres asasinadas pola violencia 
machista; esa violencia que non 
atura o voo libre da nosa vontade 

e coñecemento, para reducirmos á 
condición de posesión, de obxecto 
que non ten vida, nin desexos, nin 
esperanzas propias. 


A distancia que vai dunha legalidade 
formal de igualdade a unha realidade 
material de discriminación e violencia, 
esixe un combate sostido contra os 
movementos sociais, os intereses 
económicos, e as compracencias 

e indeferenzas de demasiadas 
administracións públicas, que 

aceptan como feito natural a nosa 
subordinación social. 


Unha sociedade vale tanto como a 
súa capacidade para producir unha 
convivencia xusta e igualitaria. Na 
medida en que a realidade desminta 
ese imperativo de igualdade e xustiza, 
non haberá outra esixencia cívica 

que a de cambiar esa realidade. Na 
actualidade, nas nosas sociedades, na 
sociedade galega en concreto, existen 


ad iNCesaNnte contra a 


actitudes sistemáticas de violencia 
-material, física e simbólica- exercida 
contra as mulleres. O movemento 
feminista é o suxeito central nesa 
loita, coñecedor de que os dereitos 

e liberdades se gañan nese combate, 
en modo algún son regalados por 
ninguén. 


A superación desa triple actitude 

de violencia contra a muller esixe 

de nós, de todas nós - e de todos os 
compañeiros que nos queiran seguir 
nesa loita contra a violencia machista 
-, O compromiso de pelexar nas 
escolas, nos centros de traballo, nos 
diferentes movementos sociais, dende 
os poderes públicos democráticos; 
nunha pelexa cívica, política e 
cultural para erradicar unha infamia 
que nos fere a todas e imposibilita 

un desenvolvemento social libre. 
Honrando hoxe a Montserrat 
afirmamos a nosa determinación 

de continuar a loita incesante pola 
emancipación das mulleres ata a 
derrota das caducas estruturas e 
relacións patriarcais. 


Ferrol, 27 de Agosto de 2010 


" “Texto lido por Esquerda Unida na 
concentración da Marcha Mundial das 
Mulleres polo asasinato de Montserrat 
Labrada o pasado 27 de agosto” 


Marcha Mundial das Mulleres 
http: / /www.feminismo.info 


MIGUEL ANGEL ALONSO DIZ 


Teño no meu interior 
un verme que loita 4 
por esgallar do meu leito ó 
a súa esencia. ú 


E loito, loito 
polas viuvas virxes 
de ollada tristeira 


loito para que ese verme 
do meu ventre desapareza 
e Ó cabo non termine 
por converterme nunha fría estatua 
cega. 


Loito, loito polos mares 
de augas rendidas e negras 
que transportan no seu lombo á 
as palabras que a morte nega. Ó 


E rezo, rezo na bocanoite 
porque ese verme me esqueza, 
rezo polos soños desta terra 
silandeira. 


Son como unha árbore 
baixo un ceo fuxitivo 
que non se deixa amar. 


Por máis que medran os meus y 
versos 
estás sempre tan lonxe...! 


Dende o outeiro que me viu nacer 
agardarei o amencer con ollos de 
neno 
e amareite coa forza do mundo. 


Encerellado na terra 
treparei polos teus brazos de ar 
até acadar unha morte 4 
que Ó cabo, me transporte lixeiro ; Bo 
como cinsa, pero cinsa namorada Á 
polo teu corpo imposíbel. Ep 


Meu amor, meu ceo fuxitivo, coa 
por máis que medran os meus 


versos z 
estás sempre tan lonxe...! 


Miguel Angel Alonso Diz 


O mar sabe a morte e a tristeza 
; [EFA 
O Seu corpo asemella un sartego de 
silandeira ollada. 


Buguinas celestes constrúen nela 
É madrugada 
coas súas mans de loito creban a 
noite que marcha 


O mar garda os fillos dos naufraxios 
envoltos nas súas mortallas D dixo 
un vello mariñeiro de Moaña. 


E unha enxoita muller de negra face 
no peirao sorrí, agarda e cala, 
mentres cos seus osudos dedos o 
ceo sinala. 


O mar sabe a morte... 


Miguel Angel Alonso Diz 

JORGE MIGUEL GAGO CHAO 


HISTORIA DA MIÑA TERRA 
Esas lendas feiticeiras E a historia dunha terra b 
dás noites de escuro luar que non ten acougo oa 
dás meigas retranqueiras dunha fala que moitos ; 
e fadas que poden voar. non desexan falar 4 
Sobre celtas e deidades doutros que non a Ú 
druidas e vaguedades, recoñecen como tal É 
de guerreiros que loitan negando o pasado É 
polo reino de Breogán. que plasmou Pondal A 
e as letras dun himno p 
Son terras de castrexos gravado en ouro. A 


de castros, dolmens e petroglifos; 


: hs Tempos que chegan, 
de ameixas, zamburiñas e 


tempos que van, o 


BTEAOS, | y; Os rumorosos e 

de variedade de peixes de moitos escuros sempre están; | 
tipos. desprestixando unha "a 
Son as terras dá Galiza, terra que tanto lles dá, a 
de moitos séculos de historia non falan o galego, - 


dos celtas na memoria 


On non O Queren escoitar. 
e dun pasado que enfeitiza. 


Foron terras de feudais 
no reino de Gallaecia sa 
dende as épocas medivais (É 
ata o rexurdimento dás letras. NS 
Son terras de Trasancos 

de toxos, e flores, e cantos; 
do século dás luces 

e unhas rías con encantos. 


Mais é unha mágoa o rexeitamento 
que sofren as xentes galegas 

ás letras dá nosa cultura 

á fala e á literatura. 

Son as letras dá nosa cultura, 
destas terras de gozos e sombras, 
onde recende a literatura 

e aliteratos coas súas historias. 

Ateneo Ferrolán 


Un lugar de encontro para EXSUCITAN 


Fundado en 1879 


Rúa Magdalena 202, Ferrol 
www.ateneoferrolan.org 

